Hensikt

Opplæring og øving i forebygging av ulykker og helseskader skal skje der en gjennom kartlegging og /eller uønskede hendelser har avdekket ulykkes- og/eller helsefarer i arbeidsmiljøet. Det betyr at nærmeste leder med personalansvar, i samarbeid med verneombud skal avdekke helsefarlige arbeidsoppgaver og sørge for at medarbeiderne får tilstrekkelig opplæring slik at helsefarer og ulykker unngås.

Målgruppe og avgrensning

Prosedyren gjelder alle ledere og medarbeidere på alle nivåer i foretaket.

Ansvar

Arbeidsgivers plikter
Arbeidsmiljøloven og forskrift om organisering, ledelse og medvirkning pålegger arbeidsgiver ansvar for å kartlegge arbeidsmiljøet og sørge for:

At arbeidstaker gjøres kjent med ulykkes- og helsefarer som kan være forbundet med arbeidet, og at arbeidstaker får den opplæring, øvelse og instruksjon som er nødvendig.

At arbeidstaker som har til oppgave å lede eller kontrollere andre arbeidstakere har nødvendig kompetanse til å føre kontroll med at arbeidet blir utført på en helse- og sikkerhetsmessig forsvarlig måte.

At arbeidstaker får sakkyndig bistand når dette er nødvendig for å gjennomføre lovens krav.

Arbeidstakers plikter
Arbeidstaker skal medvirke ved utforming, gjennomføring og oppfølging av virksomhetens systematiske helse, miljø og sikkerhetsarbeid. Arbeidstaker skal delta i det organiserte verne- og miljøarbeidet i virksomheten og skal aktivt medvirke ved gjennomføring av de tiltak som blir satt i verk for å skape et godt og sikkert arbeidsmiljø.

Verneombudets rolle

Ivareta arbeidstakernes interesser i saker som angår arbeidsmiljøet. Verneombudet skal i samarbeid med leder avdekke helsefarlige arbeidsoppgaver og sørge for at medarbeiderne får tilstrekkelig opplæring og øving slik at helsefarer og ulykker unngås.

Gjennomføring

Leder skal i samarbeid med verneombud gjennomføre ForBedringsundersøkinga, samt aktuell finkartlegging og risikovurdering, jamfør prosedyre Risikovurdering av helse, miljø og sikkerhet, for å avdekke helsefarer.

Leder skal sørge for at medarbeiderne får tilstrekkelig opplæring og øving slik at helsefarer og ulykker forebygges og/eller unngås.

Har leder behov for bistand til opplæring og/eller informasjon kan Seksjon for arbeidsmiljø- og personalrådgivning eller Bedriftshelsetjenesten kontaktes.

Arbeidsgiver skal sørge for at arbeidstakere som bruker utstyr og anlegg eller håndterer varer, stoffer eller produkter, har nødvendig opplæring og øvelse i hensiktsmessig arbeidsteknikk, organiseringen av arbeidet, andre relevante forhold, og har nødvendige kvalifikasjoner for sikker utførelse av arbeidet.

Der det er påkrevd med bruk av personlig verneutstyr, rømnings- og redningsutstyr, bruk av førstehjelpsutstyr eller andre hjelpemidler skal det gis opplæring, og om nødvendig øvelse, i bruken av dette.

Opplæring og dokumentasjon

Opplæring og øvelse skal gjentas når det er nødvendig, og skal gis på et språk som arbeidstakerne forstår. Opplæring og øvelse skal dokumenteres i Kompetanseportalen.

Kvalifikasjons- og tilleggskrav til opplæring

Ledere på alle nivåer skal sørge for opplæring i samsvar med forskrift om utførelse av arbeid ved:

- arbeid med kjemikalier

- arbeid med asbest

- varmt arbeid

- arbeid med risiko for å bli utsatt for biologiske faktorer

- arbeid ved avløpsanlegg

- arbeid med arbeidsutstyr som krever særskilt forsiktighet

- vedlikehold av arbeidsutstyr

- arbeid med risiko for å bli utsatt for helseskadelig støy eller mekaniske vibrasjoner

- arbeid med risiko for å bli utsatt for kunstig optisk stråling

- montering, demontering, endring og kontroll av stillas

- arbeid med risiko for å bli utsatt for elektromagnetisk felt

- sikkerhetsskilting og signalgivning

- ergonomisk belastende arbeid

- arbeid som kan medføre risiko for å bli utsatt for vold og trussel om vold

- arbeid med driftskontroll og sikkerhetsovervåking (kontrollrom)

- arbeid under vann eller økt omgivende trykk

Endringer i siste versjon av dette dokumentet:

Lagt til prosedyre for Risikovurdering av helse, miljø og sikkerhet

Forlenget gyldighet til 12.10.2024

Kryssreferanser

1.1.5-5-01	Krav om opplæring i systematisk HMS-arbeid
1.1.5-6-1-05	Risikovurdering av helse, miljø og sikkerhet
1.1.5-6-2-01	ForBedringsundersøkinga
1.3.2.1-01	Kompetansearbeid i Helse Bergen HF

Eksterne referanser

1.16.4 Forskrift om organisering, ledelse og medvirkning
1.16.4.6 Kapittel 7. Risikovurdering (Forskrift om organisering, ledelse og medvirkning)
1.16.4.12 Kapittel 13. Bedriftshelsetjeneste (Forskrift om organisering, ledelse og medvirkning)
1.2.2.7.1 Arbeidsplassforskriften
1.2.2.4.3 Forskrift om utførelse av arbeid
1.10.1.2 Internkontrollforskriften §5 Krav til innhold i det systematiske HMS-arbeidet
1.2.1.3 AML Kap 3 Virkemidler i arbeidsmiljøet
1.2.1.3.2 AML §3-2 Særskilte forholdsregler for å ivareta sikkerheten